2. ลักษณะการประกอบธุรกิจ

2.1 ประวัติความเป็นมา

บริษัทเงินทุน ธนชาติ จำกัด (มหาชน)
ได้รับอนุญาตจากกระทรวงการคลังให้ประกอบธุรกิจประเภทเงินทุนและหลักทรัพย์ตั้งแต่ปี 2517
ในชื่อ “บริษัทเงินทุนหลักทรัพย์ แคปปิตอล ทรัสต์ จำกัด” ปี 2518 เข้าเป็นสมาชิกตลาด
หลักทรัพย์แห่งประเทศไทยหมายเลข 16 ปี 2523
ธนาคารแห่งประเทศไทยอนุญาตให้ธนาคารไทยพาณิชย์เข้าเป็น ผู้ถือหุ้นใหญ่ของบริษัทฯ
โดยเปลี่ยนชื่อเป็น "บริษัทเงินทุนหลักทรัพย์ ธนชาติ จำกัด" และปี 2525 บริษัทฯ เข้า
จดทะเบียนในตลาดหลักทรัพย์แห่งประเทศไทย
พร้อมด้วยคณะผู้บริหารชุดใหม่ที่ยังคงบริหารงานสืบเนื่องมาจนถึงปัจจุบัน

ปี 2540 นับเป็นจุดเริ่มแห่งการเปลี่ยนแปลงที่สำคัญของบริษัทฯ โดยบริษัทฯ
มีการจัดตั้งบริษัทย่อยขึ้นจากเดิมที่ไม่มีบริษัทย่อย ทั้งนี้สืบเนื่องจากคณะกรรมการบริษัทเงินทุน ธนชาติ
จำกัด (มหาชน)
ได้เริ่มวางวิสัยทัศน์ในอันที่จะทำให้ธนชาติเป็นกลุ่มธุรกิจที่ให้บริการทางการเงินครบวงจรด้วยการขยายฐานการให้บริการทางการเงินเพิ่มเติม
นอกจากธุรกิจเงินทุน ผ่านทางบริษัทในกลุ่มธนชาติที่เป็นบริษัทในเครือของบริษัทฯ ซึ่งมีทั้ง
ธุรกิจธนาคาร ธุรกิจ หลักทรัพย์ ธุรกิจประกันภัย ธุรกิจประกันชีวิต ธุรกิจจัดการกองทุนรวม
และธุรกิจบริหารสินทรัพย์ ซึ่งบริษัทฯ ได้มีการดำเนินการอย่างต่อเนื่อง
และสามารถเติมเต็มวิสัยทัศน์ที่ต้องการให้กลุ่มธนชาติเป็นกลุ่มที่ให้บริการทางการเงินอย่างครบวงจรเมื่อธนาคาร
ธนชาต จำกัด (มหาชน) ได้เริ่มเปิดดำเนินการเมื่อวันที่ 22 เมษายน 2545
ก้าวย่างที่มั่นคงของการเปลี่ยนแปลงและพัฒนาการที่สำคัญของบริษัทฯ นับตั้งแต่ปี 2540 มีดังนี้

+-----+----------------------------------------------------------------+
| ปี   | การเปลี่ยนแปลงและพัฒนาการที่สำคัญ                                    |
+=====+================================================================+
| 2   | ลดทุนจดทะเบียนของบริษัทฯ จาก 4,799 ล้านบาท เป็น 2,542 ล้านบาท         |
| 540 | โดยการตัดหุ้นจดทะเบียนที่ยังไม่ได้ชำระออก 225.7 ล้านหุ้น มูลค่าที่ตราไว้หุ้นละ 10 |
|     | บาท                                                            |
+-----+----------------------------------------------------------------+
|     | แยกธุรกิจหลักทรัพย์และธุรกิจเงินทุนออกจากกัน                             |
|     | ตามนโยบายแยกธุรกิจเงินทุนและหลักทรัพย์ออกจากกันของรัฐบาล โดยบริษัทเงินทุน   |
|     | ธนชาติ จำกัด (มหาชน) ประกอบธุรกิจเงินทุน และจัดตั้งบริษัท หลักทรัพย์ ธนชาติ   |
|     | จำกัด ประกอบธุรกิจหลักทรัพย์ ด้วยทุนจดทะเบียนชำระเต็ม 1,500 ล้านบาท       |
|     | โดยบริษัทฯ ถือหุ้นในสัดส่วนร้อยละ 100.00                               |
+-----+----------------------------------------------------------------+
|     | ก่อตั้งบริษัท ธนชาติประกันภัย จำกัด                                     |
|     | ตามนโยบายของรัฐบาลในการเต                                       |
|     | รียมความพร้อมของประเทศต่อการเปิดเสรีธุรกิจประกันภัยด้วยทุนจดทะเบียนชำระเต็ม |
|     | 300 ล้านบาท โดยบริษัทฯ ถือหุ้นในสัดส่วน ร้อยละ 55.00                    |
+-----+----------------------------------------------------------------+
|     | ก่อตั้งบริษัท ธนชาติประกันชีวิต จำกัด ด้วยทุนจดทะเบียนชำระเต็มจำนวน 500      |
|     | ล้านบาท โดยบริษัทฯ ถือหุ้นในสัดส่วนร้อยละ 55.00                         |
+-----+----------------------------------------------------------------+
| 2   | เพิ่มทุนจดทะเบียนของบริษัทฯ จาก 2,542 ล้านบาท เป็น 14,512 ล้านบาท       |
| 541 | ด้วยการออกหุ้นสามัญเพิ่มอีก 1,197 ล้านหุ้น มูลค่าที่ตราไว้หุ้นละ 10 บาท         |
|     | โดยบริษัทฯ ได้ดำเนินการจัดสรรหุ้นสามัญเพิ่มทุนใหม่เป็นจำนวน 773.21 ล้านหุ้น    |
|     | ทำให้บริษัทฯ มีทุนที่ออกและเรียกชำระแล้ว 10,274 ล้านบาท                  |
+-----+----------------------------------------------------------------+
|     |                                                                |
+-----+----------------------------------------------------------------+
| 2   | บริษัทฯ เข้าถือหุ้นใหญ่ในบริษัทหลักทรัพย์จัดการกองทุนรวม ออมสิน จำกัด          |
| 541 | และเปลี่ยนชื่อเป็น "บริษัทหลักทรัพย์จัดการกองทุนรวม ธนชาติ จำกัด" โดยบริษัทฯ   |
|     | ถือหุ้นในสัดส่วนร้อยละ 75.00                                         |
+-----+----------------------------------------------------------------+
|     | เพิ่มการลงทุนในบริษัท ธนชาติประกันภัย จำกัด และบริษัท ธนชาติประกันชีวิต จำกัด  |
|     | เพื่อเสริมสร้างศักยภาพในการแข่งขัน ทำให้บริษัทฯ                          |
|     | มีสัดส่วนการถือหุ้นในแต่ละบริษัทเพิ่มขึ้นจากร้อยละ 55.00 เป็นร้อยละ 65.00      |
+-----+----------------------------------------------------------------+
| 2   | บริษัทฯ ได้ดำเนินการจัดสรรหุ้นสามัญเพิ่มทุนใหม่จำนวน 305.71 ล้านหุ้น          |
| 542 | ทำให้บริษัทฯ มีทุนที่ออกและเรียกชำระแล้ว 13,331 ล้านบาท                  |
+-----+----------------------------------------------------------------+
|     | เข้าซื้อกิจการของสถาบันการเงินอีก 4 แห่ง ได้แก่ บริษัทเงินทุนหลักทรัพย์ เอ็นเอฟ  |
|     | จำกัด บริษัทเครดิตฟองซิเอร์ วานิช จำกัด บริษัทเครดิตฟองซิเอร์ กรุงเทพเคหะ    |
|     | จำกัด และบริษัทเครดิตฟองซิเอร์ สินเคหการ จำกัด โดยมีสัดส่วนการถือหุ้นร้อยละ   |
|     | 100.00, 99.90, 99.85 และ 94.78 ตามลำดับ                         |
|     | เพื่อให้มีคุณสมบัติครบถ้วนในการจัดตั้งธนาคารที่จำกัดขอบเขต (Restricted Bank) |
|     | เนื่องจากเป้าหมายในการขออ                                         |
|     | นุญาตประกอบธุรกิจเพิ่มเติมและมีสำนักงานสาขาต้องเปลี่ยนไปเป็นการจัดตั้งธนาคารฯ |
|     | แทนตามนโยบายของทางการ                                          |
+-----+----------------------------------------------------------------+
| 2   | ร่วมทุนกับ “กลุ่มซูริค ไฟแนนเชียล เซอร์วิส” ประเทศสวิสเซอร์แลนด์            |
| 543 | ซึ่งเป็นหนึ่งในผู้นำในการให้บริการทางการเงินของโลก และได้เปลี่ยนชื่อใหม่เป็น    |
|     | บริษัท ธนชาติซูริคประกันชีวิต จำกัด                                     |
|     | เพื่อก้าวสู่ความเป็นมืออาชีพระดับสากลในธุรกิจประกันชีวิต โดยบริษัทฯ            |
|     | ถือหุ้นในสัดส่วนร้อยละ 49.99                                         |
+-----+----------------------------------------------------------------+
|     | จัดตั้งบริษัทบริหารสินทรัพย์ เอ็น เอฟ เอส จำกัด และบริษัทบริหารสินทรัพย์ แม๊กซ์   |
|     | จำกัด โดยบริษัทฯ มีสัดส่วนการถือหุ้นร้อยละ 100.00 และ 58.45 ตามลำดับ      |
+-----+----------------------------------------------------------------+
|     | กระทรวงการคลังอนุมัติแผนการจัดตั้งธนาคารจำกัดขอบเขตธุรกิจ (Restricted    |
|     | Bank) ของบริษัทฯ โดยบริษัทฯ ได้รวมกิจการกับสถาบันการเงินอื่นในกลุ่มธนชาติ 5  |
|     | แห่ง ประกอบด้วยบริษัทเงินทุน เอกชาติ จำกัด (มหาชน) บริษัทเงินทุน เอ็นเอฟ    |
|     | จำกัด บริษัทเครดิตฟองซิเอร์ กรุงเทพเคหะ จำกัด บริษัทเครดิตฟองซิเอร์         |
|     | สินเคหการ จำกัด และบริษัทเครดิตฟองซิเอร์ วานิช จำกัด                    |
|     | ด้วยการเข้าถือหุ้นเกือบทั้งหมดในสถาบันการเงินดังกล่าว                      |
|     | โดยมีวัตถุประสงค์เพื่อยกระดับบริษัทเงินทุน เอกชาติ จำกัด (มหาชน)            |
|     | เป็นธนาคารที่จำกัดขอบเขตธุรกิจ                                       |
+-----+----------------------------------------------------------------+
| 2   | บริษัทเงินทุน เอกชาติ จำกัด (มหาชน)                                  |
| 545 | ได้รับอนุญาตจากกระทรวงการคลังให้ประกอบกิจการธนาคารพาณิชย์ในนาม “ธนาคาร |
|     | ธนชาต จำกัด (มหาชน) โดยบริษัทฯ มีสัดส่วนการถือหุ้นร้อยละ 98.89           |
+-----+----------------------------------------------------------------+
| 2   | • บริษัทฯ มีการลดทุนจดทะเบียนจาก 14,512 ล้านบาท ลงจำนวน 1,180 ล้านบาท |
| 546 | โดยวิธีตัดหุ้น                                                      |
|     | จดทะเบียนที่ยังมิได้ออกและหุ้นจดทะ                                     |
|     | เบียนส่วนที่สำรองไว้เพื่อรองรับการใช้สิทธิตามใบสำคัญแสดงสิทธิที่จะซื้อหุ้นรวมจำนวน |
|     | 118,034,031 หุ้น มูลค่าที่ตราไว้หุ้นละ 10 บาท ทำให้ทุนจดทะเบียนของบริษัทฯ    |
|     | เหลือเท่ากับทุนจดทะเบียนที่เรียกชำระแล้ว 13,331 ล้านบาท                  |
|     |                                                                |
|     | • บริษัทฯ ได้เพิ่มทุนจดทะเบียนอีกจำนวน 10,000 ล้านบาท                   |
|     | โดยการออกหุ้นสามัญใหม่ 1,000 ล้านหุ้น มูลค่าที่ตราไว้หุ้นละ 10 บาท           |
|     | รวมเป็นทุนจดทะเบียนทั้งสิ้น 23,331 ล้านบาท                             |
|     | วัตถุประสงค์ของการเพิ่มทุนและการใช้เงินทุนในส่วนที่เพิ่ม                     |
|     | เพื่อการเตรียมพร้อมสำหรับรองรับโอกาสทางธุรกิจในอนาคต                   |
|     | และเพื่อให้เป็นทางเลือกหนึ่งในแผนงานบริหารความเสี่ยงที่อาจจะเกิดขึ้นจากปัจจัย   |
|     | ภายนอก เช่น การประกาศใช้พระราชบัญญัติประกันเงินฝาก และ/หรือกฎหมายอื่น ๆ  |
|     | ที่เกี่ยวข้อง ซึ่งจะสร้างความคล่องตัวในการดำเนินธุรกิจใน อย่างไรก็ตาม บริษัทฯ   |
|     | ยังไม่มีแผนการดำเนินการออกและเสนอขายหุ้นเพิ่มทุน                        |
|     | เนื่องจากเงินกองทุนของบริษัทฯ                                        |
|     | ในปัจจุบันหลังจากหักเงินปันผลที่เสนอให้ผู้ถือหุ้นมีความเพียงพอ                  |
|     | ประกอบกับผลการดำเนินงานในปัจจุบันและอนาคตยังเสริมสร้างส่วนทุนให้เพียงพอ    |
+-----+----------------------------------------------------------------+

การเปลี่ยนแปลงและพัฒนาการที่สำคัญของกลุ่มธนชาติในปี 2547

ในปี 2547 บริษัทเงินทุน ธนชาติ จำกัด (มหาชน)
และบริษัทในกลุ่มธนชาติมีการเปลี่ยนแปลงและพัฒนา การดำเนินงานในด้านต่างๆ ได้แก่
ด้านการเพิ่มทุน ด้านการบริหารจัดการ ด้านเทคโนโลยี ด้านสาขา ด้านการให้บริการ
ด้านผลิตภัณฑ์ทางการเงิน ด้านการจัดอันดับเครดิต และการได้รับรางวัล ดังนี้

ด้านการเพิ่มทุน

  • บริษัทหลักทรัพย์ ธนชาติ จำกัด แปรสภาพเป็นบริษัทมหาชน และเพิ่มทุนจดทะเบียนจาก
  1,500,000,000 บาท เป็น 1,700,000,000 บาท
  เพื่อเตรียมพร้อมในการเสนอขายหุ้นสามัญให้แก่ประชาชนทั่วไปและเข้า
  จดทะเบียนในตลาดหลักทรัพย์แห่งประเทศไทย

ด้านการบริหารจัดการ

  • บริษัทเงินทุน ธนชาติ จำกัด (มหาชน)
  วางนโยบายในการรักษาความเป็นผู้นำในธุรกิจเช่าซื้อรถยนต์ใหม่
  และขยายส่วนแบ่งการตลาดเช่าซื้อรถยนต์มือสองให้มากขึ้น โดยในปี 2547
  ได้ตั้งเป้าหมายสินเชื่อเช่าซื้อรถยนต์ไว้จำนวน 132,000 คัน วงเงิน 54,500 ล้านบาท
  หรือเติบโตจากปี 2546 ประมาณ 20% แบ่งเป็นสินเชื่อเช่าซื้อ รถยนต์ใหม่ 65%
  และสินเชื่อเช่าซื้อรถยนต์มือสอง 35%

  • บริษัทเงินทุน ธนชาติ จำกัด (มหาชน) ได้ดำเนินธุรกิจตามหลักบรรษัทภิบาลที่ดี ยังผลให้ในปี
  2547 บริษัทฯ ได้รับคัดเลือกให้ติดอันดับ 1 ใน 5 บริษัทที่ได้คะแนนสูงสุดด้านบรรษัทภิบาล
  จากผลการศึกษาของ สแตนดาร์ด แอนด์ พัวร์
  และศูนย์รายงานการเงินและธรรมาภิบาลของมหาวิทยาลัยแห่งชาติสิงคโปร์
  รวมทั้งได้รับคัดเลือกให้เป็นบริษัทที่ติดอันดับกลุ่มที่ได้รับคะแนนประเมินสูงสุด 25 เปอร์เซ็นต์แรก
  (Top Quartile Companies) ของบริษัทจดทะเบียนทั้งหมด 337 บริษัท ในโครงการ
  “Corporate Governance Report of Thai Listed Companies 2003”
  ที่ประเมินโดยสมาคมส่งเสริมสถาบันกรรมการบริษัทไทย (IOD) โดย
  การสนับสนุนของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์

  • ธนาคารธนชาต จำกัด (มหาชน)
  มีการปรับโครงสร้างเพื่อให้สอดรับกับการมุ่งเน้นการให้บริการลูกค้า และ
  การปรับโครงสร้างการประกอบธุรกิจสถาบันการเงินกลุ่มธนชาติ ตามแนวนโยบายสถาบันการเงิน
  1 รูปแบบ (One-Presence) โดยมีการดำเนินการที่สำคัญคือ

  1. จัดตั้งสายงานบริการและงานปฏิบัติการ
  โดยรวมงานบริการและงานปฏิบัติการขึ้นอยู่กับสายงานเดียวกัน
  เพื่อเพิ่มประสิทธิภาพในการให้บริการลูกค้า และการให้บริการอิเล็กทรอนิกส์

  2. จัดตั้งฝ่ายการค้าต่างประเทศ และฝ่ายค้าเงินตราต่างประเทศ
  เพื่อรองรับการให้บริการธุรกิจการค้าระหว่างประเทศที่จะเปิดให้บริการปี 2548

  3. จัดตั้งฝ่ายการตลาดสาขา เพื่อสร้างทีมการตลาดตามพื้นที่สาขาต่างๆ
  ที่ธนาคารเปิดดำเนินการเพิ่มเติมอย่างต่อเนื่อง

  • บริษัทหลักทรัพย์จัดการกองทุน ธนชาติ จำกัด ปรับโครงสร้างองค์กร
  เพื่อให้การบริหารงานคล่องตัวและ ชัดเจนมากขึ้น โดยมีการแบ่งส่วนงานออกเป็น 6
  สายงานหลัก ประกอบด้วย

1. สายการตลาดกองทุนรวมและกองทุนส่วนบุคคล

2. สายการตลาดกองทุนสำรองเลี้ยงชีพ

3. สายบริการผู้ถือหน่วยลงทุน

4. สายบริหารการลงทุน

5. สายปฏิบัติการกองทุน

6. สายบริหารงานกลาง

  • บริษัท ธนชาติประกันภัย จำกัด ปรับปรุงโครงสร้างการทำงานของทีมการตลาด Non-Motor
  โดยแบ่ง โครงสร้างตามช่องทางการขาย (Channel)
  เพื่อเพิ่มประสิทธิภาพการให้บริการทั้งในด้านการรับประกันภัย
  และบริการด้านสินไหมให้มีความสะดวกรวดเร็วสามารถตอบสนองความต้องการของลูกค้าได้อย่างดียิ่งขึ้น

ด้านเทคโนโลยี

  • บริษัทเงินทุน ธนชาติ จำกัด (มหาชน) ได้ให้บริการ Thanachart Contact Center
  1770 ซึ่งเป็น Contact Point ระหว่างบริษัทฯ กับลูกค้า
  เพื่อให้ลูกค้าติดต่อกับธนชาติได้อย่างสะดวกรวดเร็วและได้รับข้อมูลที่ครบถ้วนยิ่งขึ้น
  สำหรับทุกผลิตภัณฑ์ในกลุ่มธนชาติ

  • ธนาคารธนชาต จำกัด (มหาชน) มีการพัฒนาการให้บริการทางอิเล็กทรอนิกส์อย่างต่อเนื่อง
  คือ พัฒนา ตู้ ATM
  ของธนาคารให้สามารถให้บริการถอนเงินและโอนเงินทั้งบัญชีภายในธนาคารเดียวกันและต่างธนาคารแก่ผู้ถือบัตร
  ATM ทุกธนาคาร ให้บริการ IVR
  หรือให้บริการสอบถามข้อมูลเกี่ยวกับบริการของธนาคารและข้อมูลบัญชีเงินฝากของลูกค้าผ่านทางโทรศัพท์
  ภายใต้ชื่อ “Thanachart Smart Phone”
  และเตรียมความพร้อมในการให้บริการผ่านอินเทอร์เน็ตเพิ่มเติม ซึ่งในปี 2548
  ลูกค้าธนาคารจะสามารถใช้บริการโอนเงิน และชำระค่าบริการต่างๆ ผ่าน www.
  thanachart.com ได้ นอกจากนี้ธนาคารยังให้บริการโอนเงินรายย่อย
  โดยที่ลูกค้าสามารถโอนเงินไปยังบัญชีอื่นในคราวเดียวหลายบัญชีทั้งภายในธนาคาร
  เดียวกันและต่างธนาคาร
  รวมทั้งมีแผนงานที่จะพัฒนาเครือข่ายการให้บริการอิเล็กทรอนิกส์อย่างต่อเนื่องต่อไป

  • บริษัทหลักทรัพย์จัดการกองทุน ธนชาติ จำกัด ขยายขอบเขตการให้บริการ ดังนี้

  1. ให้บริการตรวจสอบมูลค่าทรัพย์สินสุทธิผ่านระบบโทรศัพท์เคลื่อนที่
  โดยสามารถใช้บริการผ่านผู้ให้บริการเครือข่ายโทรศัพท์ครบทั้ง 4 เครือข่าย ได้แก่ AIS,
  DTAC, Orange และ Hutch ซึ่งการใช้บริการสามารถครอบคลุมถึงผู้ใช้ Palm และ Pocket
  PC ด้วย

  2. ให้บริการซื้อขายหน่วยลงทุนผ่านเครือข่ายอินเทอร์เน็ต โดยเริ่มจากกองทุนเปิดธนชาติ
  ทุนเพิ่มทวี และกองทุนเปิดธนชาติฟันดาเมนทัล พลัส

  3. เพิ่มช่องสัญญาณและเปลี่ยนระบบตู้โทรศัพท์ใหม่ ระบบโทรศัพท์อัตโนมัติ
  ระบบสอบถามข้อมูลทางโทรศัพท์ และระบบการขอข้อมูลทางโทรสาร (IVR)
  เพื่อเพิ่มประสิทธิภาพในการให้บริการ และรองรับปริมาณการใช้บริการของลูกค้าที่เพิ่มมากขึ้น

  • อู่ซ่อมรถยนต์ที่เป็นคู่สัญญาของบริษัท ธนชาติประกันภัย จำกัด
  ได้ทำสัญญาใช้บริการระบบการคุมราคา ค่าสินไหมผ่านทางเครือข่ายคอมพิวเตอร์ (E–Claim)
  ทำให้สามารถจัดซ่อมรถยนต์ให้แก่ลูกค้าได้สะดวก รวดเร็ว และมีประสิทธิภาพ

ด้านสาขา

  • บริษัทเงินทุน ธนชาติ จำกัด (มหาชน) ดำเนินการขยายธุรกิจไปสู่ภูมิภาคมากขึ้น
  โดยได้เปิดอาคารธนชาติ (Financial Complex) ที่จังหวัดภูเก็ต
  ซึ่งภายในอาคารจะให้บริการทางการเงินของบริษัทในกลุ่มธนชาติครบวงจร ทั้งธุรกิจเงินทุน
  ธนาคาร หลักทรัพย์ ประกันภัย และประกันชีวิต
  เพื่ออำนวยความสะดวกแก่ลูกค้าให้สามารถใช้บริการทางการเงินแบบเบ็ดเสร็จได้ในที่เดียวกัน
  (One Stop Service) ทั้งนี้บริษัทฯ มีนโยบายในการขยายสาขาลักษณะนี้ไปสู่จังหวัดอื่นๆ
  อย่างต่อเนื่อง

  • ธนาคารธนชาต จำกัด (มหาชน) เปิดสาขาเพิ่มอีก 8 แห่ง ได้แก่ สาขาภูเก็ต
  เซ็นทรัลพระราม 2 สุราษฏร์ธานี เชียงใหม่ ศรีราชา ซีคอนสแควร์ – ศรีนครินทร์
  เซ็นทรัลพระราม 3 และเดอะมอลล์ บางแค ทำให้ ณ สิ้นปี 2547 ธนาคารมีสาขาทั้งสิ้น 13
  สาขา

  • บริษัทหลักทรัพย์ ธนชาติ จำกัด (มหาชน) เปิดสาขาเพิ่ม 7 แห่ง ได้แก่ สาขาเยาวราช
  สาขาแจ้งวัฒนะ สาขาพระราม 4 สาขาพระราม 2 สาขาบางนา สาขาปิ่นเกล้า
  และสาขาพาหุรัด เพื่อเพิ่มช่องทางการให้บริการ ลูกค้า ทำให้ ณ สิ้นปี 2547 บริษัทมีสาขาทั้งสิ้น
  18 สาขา

  • บริษัท ธนชาติประกันภัย จำกัด เปิดดำเนินการสาขาใหม่ 1 แห่ง ได้แก่ สาขาเชียงใหม่
  และสาขาเฉพาะ (บริการด้านสินไหมทดแทน) 2 แห่ง ได้แก่ สาขานครปฐม และสาขาปัตตานี

  • บริษัท ธนชาติซูริคประกันชีวิต จำกัด เปิดดำเนินการสาขาใหม่ 1 แห่ง ได้แก่ สาขาภูเก็ต

ด้านการให้บริการ

  • บริษัทหลักทรัพย์ ธนชาติ จำกัด (มหาชน)
  ได้เข้าเป็นสมาชิกกองทุนคุ้มครองผู้ลงทุนในหลักทรัพย์
  ซึ่งเป็นกองทุนที่ตลาดหลักทรัพย์แห่งประเทศไทยร่วมกับบริษัทหลักทรัพย์ที่เป็นสมาชิกของกองทุนฯ
  จัดตั้งขึ้น
  เพื่อเป็นหลักประกันความมั่นใจให้กับผู้ลงทุนที่ซื้อขายหลักทรัพย์ผ่านโบรกเกอร์ซึ่งเป็นสมาชิกกองทุนฯ
  ว่า จะได้รับความคุ้มครองทรัพย์สิน
  โดยจะได้รับการจ่ายเงินชดเชยจากกองทุนตามหลักเกณฑ์ที่ตลาดหลักทรัพย์ฯ กำหนด

  • บริษัทหลักทรัพย์จัดการกองทุน ธนชาติ จำกัด ให้บริการสั่งซื้อหน่วยลงทุนของกองทุนเพิ่มขึ้น 2
  กองทุน ได้แก่ กองทุนเปิดธนชาติหุ้นระยะยาวปันผล และกองทุนเปิดธนชาติ Big Cap
  หุ้นระยะยาว ด้วย “วิธีการสั่งซื้อหน่วยลงทุนเป็นประจำโดยวิธีหักเงินจากบัญชีเงินฝาก (Saving
  Plan)”
  และให้บริการสั่งซื้อและขายคืนหน่วยลงทุนผ่านบริการอินเทอร์เน็ตสำหรับกองทุนหุ้นระยะยาวทั้งสองกองทุน
  โดยผู้ถือหน่วยลงทุนหรือ ผู้สนใจลงทุนสามารถใช้บริการผ่านเว็บไซต์
  http://www.nasset.co.th ได้ตั้งแต่เวลา 08.30–12.00 น. สำหรับขายคืนหน่วยลงทุน
  และตั้งแต่เวลา 08.30–15.30 น. สำหรับการสั่งซื้อหน่วยลงทุน ตั้งแต่วันที่ 15 ธันวาคม 2547
  เป็นต้นไป เพื่ออำนวยความสะดวกให้แก่ผู้ถือหน่วยลงทุนที่ต้องการลงทุนแบบสม่ำเสมอระยะยาว

ด้านผลิตภัณฑ์ทางการเงิน

  • ธนาคารธนชาต จำกัด (มหาชน)
  เปิดให้บริการบัญชีกระแสรายวันและเงินกู้เบิกเกินบัญชีเพิ่มเติม
  ภายหลังจากได้รับอนุญาตจากกระทรวงการคลังให้ประกอบธุรกิจธนาคารพาณิชย์เต็มรูปแบบเทียบเท่าธนาคารพาณิชย์อื่น

   บริษัทหลักทรัพย์จัดการกองทุน ธนชาติ จำกัด จัดตั้งกองทุนที่เสนอขายแก่ประชาชนทั่วไปรวม 8
  กองทุน สามารถระดมเงินลงทุนได้รวม 2,952.54 ล้านบาท โดยมีรายละเอียด ชื่อกองทุน
  และประเภทกองทุน ดังนี้

+--------------+---------------------------+----------------+---------+
| ประเภท       | ชื่อกองทุน                   | ว              | ระ      |
|              |                           | ันจดทะเบียนกองทุน | ดมเงินได้ |
|              |                           |                | (       |
|              |                           |                | ล้านบาท) |
+--------------+---------------------------+----------------+---------+
| กองท         | กองทุนเปิดธนชาติฟันดาเมนทอล   | 19 กุมภาพันธ์     | 1       |
| ุนเปิดตราสารทุน | พลัส                       | 2547           | ,483.01 |
+--------------+---------------------------+----------------+---------+
|              | ก                         | 20 ตุลาคม 2547  | 98.36   |
|              | องทุนเปิดธนชาติหุ้นระยะยาวปันผล |                |         |
+--------------+---------------------------+----------------+---------+
|              | กองทุนเปิดธนชาติ Big Cap     | 20 ตุลาคม 2547  | 113.89  |
|              | หุ้นระยะยาว                 |                |         |
+--------------+---------------------------+----------------+---------+
| กองท         | กองทุน                     | 23 มิถุนายน 2547 | 385.00  |
| ุนเปิดตราสารหนี้ | เปิดธนชาติตราสารหนี้รักษาเงินต้น |                |         |
+--------------+---------------------------+----------------+---------+
|              | กองทุนเปิดธนชาติทวีรายได้ 9    | 5 สิงหาคม 2547  | 359.90  |
|              | (ตราสารหนี้)                |                |         |
+--------------+---------------------------+----------------+---------+
| กองทุนรวมผสม  | กองทุนเปิดธนชาติทุนทวี 5       | 18 มีนาคม 2547  | 250.22  |
+--------------+---------------------------+----------------+---------+
|              | กองทุนเปิดธนชาติทวีรายได้ 8    | 14 ตุลาคม 2547  | 236.85  |
+--------------+---------------------------+----------------+---------+
|              | กองทุนเปิดธนชาติมิกซ์ ฟันด์      | 1 ธันวาคม 2547  | 25.31   |
|              | เพื่อการเลี้ยงชีพ              |                |         |
+--------------+---------------------------+----------------+---------+
|              |                           | รวม            | 2       |
|              |                           |                | ,952.54 |
+--------------+---------------------------+----------------+---------+

  • บริษัท ธนชาติกรุ๊ป ลีสซิ่ง จำกัด เปิดให้บริการผลิตภัณฑ์ “รถแลกเงิน (Cash Your Car)”
  เป็นผลิตภัณฑ์ที่
  ลูกค้าสามารถนำสมุดคู่มือจดทะเบียนรถยนต์ที่เป็นกรรมสิทธิ์ของตนเองมาเช่าซื้อกับธนชาติ
  ด้วยวิธีการโอนสมุดคู่มือจดทะเบียนรถยนต์ให้เป็นกรรมสิทธิ์ของธนชาติ โดยรถยนต์ยังอยู่กับลูกค้า
  และลูกค้าสามารถรับเงินไปใช้ได้ตามวัตถุประสงค์

ด้านการจัดอันดับเครดิต

  • บริษัท ฟิทช์ เรทติ้งส์ (ประเทศไทย) จำกัด ประกาศอันดับเครดิตภายในประเทศ
  (National Ratings) ระยะยาวที่ระดับ A-(tha) ให้กับบริษัทเงินทุน ธนชาติ จำกัด
  (มหาชน) ด้วยแนวโน้มมีเสถียรภาพและสะท้อนถึงความเพียงพอของเงินทุนของบริษัทฯ
  รวมทั้งผลกำไรที่ปรับตัวดีขึ้น

  • บริษัท ฟิทช์ เรทติ้งส์ (ประเทศไทย) จำกัด
  จัดอันดับเครดิตภายในประเทศของธนาคารธนชาต จำกัด (มหาชน) ระยะยาวอยู่ที่ “A
  –(tha)” และระยะสั้นอยู่ที่ “F2(tha)” ซึ่งสะท้อนถึงการมีเสถียรภาพในระยะยาว
  และการมีเงินกองทุนและคุณภาพสินทรัพย์ที่แข็งแกร่งของธนาคาร

การได้รับรางวัล

  • บริษัทหลักทรัพย์ ธนชาติ จำกัด (มหาชน) ได้รับคัดเลือกเป็น Best Local Brokerage in
  Thailand over the Last 14 years โดยเป็นการรวมคะแนนสะสมตั้งแต่ปี 2533 ถึงปี
  2546 จากนิตยสาร Asia Money

  • “กองทุนเปิดธีรสมบัติ” ของบริษัทหลักทรัพย์จัดการกองทุน ธนชาติ จำกัด
  ได้รับรางวัลกองทุนดีเด่น เดอะโพสต์/ลิปเปอร์ ไทยแลนด์ ฟันด์ อวอร์ด 2003
  โดยเป็นกองทุนตราสารแห่งหนี้ที่มีผลตอบแทนย้อนหลัง 5 ปีดีที่สุด

2.2 ภาพรวมการประกอบธุรกิจของบริษัทฯ บริษัทย่อย และบริษัทร่วม

บริษัทเงินทุน ธนชาติ จำกัด (มหาชน)
ประกอบธุรกิจหลักประเภทธุรกิจเงินทุนตามที่ได้รับอนุญาตจากกระทรวงการคลัง ได้แก่
ธุรกิจเงินทุนเพื่อการพาณิชย์ ธุรกิจเงินทุนเพื่อการพัฒนา ธุรกิจเงินทุนเพื่อการจำหน่ายและบริโภค
ธุรกิจเงินทุนเพื่อการเคหะ และธุรกิจด้านเงินฝาก รวมถึงธุรกิจอื่น ๆ ได้แก่ ธุรกิจผู้แทนผู้ถือหุ้นกู้
ธุรกิจผู้ดูแล ผลประโยชน์ของกองทุนรวม และธุรกิจตัวแทนสนับสนุนการขายและรับซื้อคืนหน่วยลงทุน

นอกจากการประกอบธุรกิจเงินทุนแล้ว ยังได้มีการลงทุนในธุรกิจอื่นในลักษณะของการเข้าไปถือหุ้น
(Holding Company) โดยเป็นบริษัทแม่ของบริษัทในกลุ่มธนชาติ ซึ่งแบ่งเป็น 7 กลุ่มธุรกิจ
โดยมีการแบ่งการดำเนินงานของบริษัทในกลุ่มดังนี้

ธุรกิจธนาคาร ได้แก่ ธนาคารธนชาต จำกัด (มหาชน) ดำเนินธุรกิจหลักในการรับฝากเงิน
ให้บริการสินเชื่อ และบริการเสริมอื่นๆ เช่น บริการโอนเงิน บริการรับชำระหนี้
บริการแลกเปลี่ยนเงินตราต่างประเทศ บริการตู้นิรภัย เป็นต้น

ธุรกิจหลักทรัพย์ ได้แก่ บริษัทหลักทรัพย์ ธนชาติ จำกัด (มหาชน)
ดำเนินธุรกิจนายหน้าซื้อขายหลักทรัพย์ และวาณิชธนกิจ และบริษัทหลักทรัพย์จัดการกองทุน ธนชาติ
จำกัด ดำเนินธุรกิจจัดการกองทุนรวม กองทุน ส่วนบุคคล และกองทุนสำรองเลี้ยงชีพ

ธุรกิจประกัน ได้แก่ บริษัท ธนชาติประกันภัย จำกัด ดำเนินธุรกิจหลักในการรับประกันภัยรถยนต์
และรับ ประกันภัยบ้าน และบริษัท ธนชาติซูริคประกันชีวิต จำกัด
ซึ่งเป็นบริษัทร่วมทุนระหว่างบริษัทเงินทุน ธนชาติ จำกัด (มหาชน) กับบริษัท ซูริค อินชัวแรนส์
จำกัด ดำเนินธุรกิจหลักในการรับประกันชีวิต ทั้งประเภทกลุ่ม และประเภทสามัญ
ตลอดจนการรับประกันอุบัติเหตุ

ธุรกิจบริหารสินทรัพย์ ได้แก่ บริษัทบริหารสินทรัพย์ เอ็น เอฟ เอส จำกัด
ดำเนินธุรกิจบริหารหนี้ด้อยคุณภาพจากบริษัทเงินทุน ธนชาติ จำกัด (มหาชน) และบริษัทในเครือ
บริษัทบริหารสินทรัพย์ แม๊กซ์ จำกัด และกองทุนรวม ธนชาติ พร็อพเพอร์ตี้ ฟันด์ 6
ดำเนินธุรกิจหลักในการรับซื้อและบริหารหนี้ด้อยคุณภาพจากสถาบันการเงินอื่น และบริษัท ธนชาติ
เอส พี วี 01 จำกัด ซึ่งเป็นนิติบุคคลเฉพาะกิจ เพื่อการแปลงสินทรัพย์เป็นหลักทรัพย์
(Securitization)

ธุรกิจเช่าซื้อและลีสซิ่ง ได้แก่ บริษัท ธนชาติกรุ๊ป ลีสซิ่ง จำกัด ดำเนินธุรกิจเช่าซื้อและลีสซิ่ง

กลุ่มงานสนับสนุน ได้แก่ บริษัท ธนชาติแมเนจเม้นท์ แอนด์ เซอร์วิส จำกัด
ดำเนินงานหลักด้านบริการงาน ธุรการ และบริษัท ธนชาติกฎหมายและประเมินราคา จำกัด
ดำเนินงานหลักด้านการให้บริการด้านกฎหมายและประเมินราคา

กลุ่มบริษัทที่ลงทุนเพื่อการควบรวมกิจการและการจัดตั้งธนาคารที่จำกัดขอบเขตธุรกิจ
เป็นการลงทุนเพื่อให้เป็นไปตามแผนการจัดตั้งธนาคารที่จำกัดขอบเขตธุรกิจ
ซึ่งปัจจุบันได้ดำเนินการเสร็จตามแผนงาน
และได้คืนใบอนุญาตประกอบธุรกิจเงินทุนและธุรกิจเครดิตฟองซิเอร์แล้ว
และจะดำเนินการชำระบัญชีและ/หรือจำหน่ายบริษัทให้แก่ผู้ลงทุนรายอื่นต่อไป กลุ่มบริษัทดังกล่าว
ได้แก่ บริษัท พัสระ จำกัด บริษัท กรุงเทพเคหะ จำกัด บริษัท ถิรวานิช จำกัด และบริษัท
สินเคหะการ จำกัด

ทั้งนี้ บริษัทฯ มุ่งให้ความสำคัญกับการลงทุนในธุรกิจบริการทางการเงิน ได้แก่ ธุรกิจธนาคาร
ธุรกิจหลักทรัพย์ ธุรกิจประกัน ธุรกิจบริหารสินทรัพย์ และธุรกิจเช่าซื้อและลีสซิ่ง
ซึ่งดำเนินการโดยบริษัทในกลุ่มธนชาติ
เพื่อให้บริการและสร้างนวัตกรรมทางการเงินที่สามารถตอบสนองความต้องการของลูกค้าได้อย่างครบวงจร
โดยโครงสร้างการดำเนินงานของกลุ่มธนชาติประกอบด้วย 6 กลุ่มธุรกิจ
และโครงสร้างการถือหุ้นในกลุ่มธนชาติของบริษัทฯ ณ วันที่ 31 ธันวาคม 2547
แสดงในแผนภูมิต่อไปนี้

จากการที่กลุ่มธนชาติ มีบริษัทที่ให้บริการทางการเงินครบวงจร ทั้งธุรกิจเงินทุน ธุรกิจธนาคาร
ธุรกิจหลักทรัพย์ ธุรกิจจัดการกองทุน ธุรกิจประกันภัย และธุรกิจประกันชีวิต
อีกทั้งมีบริษัทที่ให้บริการงานสนับสนุนสำคัญ ทั้งงานกฎหมายและประเมินราคา งานบริการธุรการ
และงานบริหารทรัพย์สิน ถือเป็นโครงสร้างกลุ่มธุรกิจที่มีศักยภาพใน
การพัฒนาการบริการและการแข่งขันเป็นอย่างมาก กลุ่มธนชาติจึงได้พิจารณาร่วมกันกำหนดวิสัยทัศน์
พันธกิจ
ตลอดจนกลยุทธ์ในการประกอบธุรกิจของกลุ่มธนชาติให้ก่อเกิดการประสานพลังทางธุรกิจอย่างมี
ประสิทธิภาพ เพื่อผลในด้านการบริการและการแข่งขันต่อไป ดังนี้

วิสัยทัศน์ของกลุ่มธนชาติ

“เป็นกลุ่มธุรกิจที่ให้บริการทางการเงินอย่างครบวงจร
มุ่งเน้นการสร้างสรรค์ความเป็นเลิศให้แก่ผลิตภัณฑ์ และบริการจากความร่วมมือของทุกบริษัทในกลุ่ม
และสามารถตอบสนองความต้องการทางการเงินของลูกค้าได้ด้วย คุณภาพและจรรยาบรรณ”

พันธกิจ

 พันธกิจต่อลูกค้า มุ่งพัฒนาคุณภาพผลิตภัณฑ์และบริการทางการเงิน

 พันธกิจต่อคู่แข่ง แข่งขันอย่างใสสะอาด โปร่งใส

 พันธกิจต่อคู่ค้า สร้างความสัมพันธ์ที่ดีต่อคู่ค้า

 พันธกิจต่อพนักงาน เป็นองค์กรแห่งการเรียนรู้ เพื่อพัฒนาปรับปรุงคุณภาพบุคลากรทุกระดับ

  อย่างต่อเนื่อง

 พันธกิจต่อผู้ถือหุ้น ให้ความสำคัญในเรื่องผลประโยชน์ผู้ถือหุ้น

 พันธกิจต่อสังคม เป็นองค์กรที่ดีในสังคม เคารพในกฎระเบียบของทางการ

นโยบายและแนวทางการดำเนินธุรกิจ ของกลุ่มธนชาติ

 บริษัทเงินทุน ธนชาติ จำกัด (มหาชน) (หรือในนามชื่อบริษัทอื่นที่จะเปลี่ยนตามแผน
One-Presence) จะดำเนินธุรกิจเป็นบริษัทแม่ที่ถือหุ้นบริษัทในกลุ่มธนชาติทุกบริษัท (Holding
Company)

 บริษัทแม่จะเป็นผู้สนับสนุน Infrastructure ของกลุ่ม
ตลอดจนรับผิดชอบในการส่งเสริมและสร้าง ภาพลักษณ์

 ร่วมกันกำหนดเป้าหมายและทิศทางกลยุทธ์
ภายใต้การสร้างเสริมพลังจากการเกื้อหนุนซึ่งกันและกัน (Synergy)

 ร่วมกันพัฒนาและจัดกระบวนการเพิ่มศักยภาพของบุคลากรในกลุ่ม

กลยุทธ์ในการดำเนินธุรกิจ

เพื่อให้การประกอบธุรกิจของกลุ่มธนชาติมีการประกอบธุรกิจเป็นไปตามนโยบายและแนวทางการดำเนินธุรกิจ
ของกลุ่มธนชาติที่ตกลงร่วมกันไว้ บริษัทเงินทุน ธนชาติ จำกัด (มหาชน) ในฐานะบริษัทแม่ของกลุ่ม
จึงได้กำหนด กลยุทธ์ไว้ดังนี้

 กลยุทธ์ในการบริหารงานบริษัทย่อย

กำหนดให้บริษัทย่อยจัดทำงบประมาณและแผนงานประจำปี และแผนงาน 3-5 ปี เสนอให้พิจารณา
โดยจะมีการประเมินผลและทบทวนงบประมาณและแผนงานประจำปีทุก 6 เดือน

 กลยุทธ์ในการบริหารงานกลางและเทคโนโลยี

จัดให้มีหน่วยงานกลางสำหรับงานสนับสนุนที่สามารถให้บริการแก่บริษัทในกลุ่มได้
และจัดให้มีการปรับระบบและขั้นตอนการปฏิบัติงานให้มีความคล่องตัวต่อธุรกิจภายใต้การควบคุมอย่างเหมาะสม
นำเทคโนโลยีที่ ทันสมัยมาใช้ในการดำเนินธุรกิจ
ตลอดจนจัดให้มีการประเมินผลการดำเนินงานของแต่ละธุรกิจผ่านศูนย์ประมวลผลการดำเนินงาน
(Profit Center)

 กลยุทธ์ในการบริหารงานบุคคล

สนับสนุนการพัฒนาคุณภาพของทรัพยากรบุคคลทุกระดับ โดยจัดให้มีการพัฒนาเป็นระบบอย่างต่อเนื่อง
รวมถึงปลูกฝังความรู้ความเข้าใจในการสร้างความเป็นบรรษัทภิบาลและการบริหารความเสี่ยง

2.3 โครงสร้างรายได้

รายได้หลักของบริษัทฯ ได้แก่ รายได้ดอกเบี้ยและเงินปันผล
และส่วนแบ่งกำไรจากเงินลงทุนในบริษัทย่อยและบริษัทร่วมตามวิธีส่วนได้เสียสุทธิ
โดยโครงสร้างรายได้ระหว่างปี 2545-2547 มีดังนี้

  -------------------------------------------------------------------------------------------------
  กลุ่มธุรกิจ                              2547                2546                2545       
  ------------------------------------ ---------- -------- ---------- -------- ---------- ---------
                                       ล้านบาท     %        ล้านบาท     %        ล้านบาท     %

  รายได้ดอกเบี้ยและเงินปันผล                                                                   

  เงินให้กู้ยืมและเงินฝาก                    756.03     10.47    689.90     11.51    998.95     26.01

  การให้เช่าซื้อและสัญญาเช่าการเงิน           5,244.52   72.64    3,438.77   57.39    1,809.96   47.13

  เงินลงทุน                              475.89     6.59     818.46     13.66    1,039.70   27.07

  รวมรายได้ดอกเบี้ยและเงินปันผล             6,476.44   89.70    4,947.13   82.56    3,848.61   100.22

  หัก ค่าใช้จ่ายดอกเบี้ย                     2,217.97   30.72    2,169.29   36.20    1,804.97   47.00

  รายได้ดอกเบี้ยและเงินปันผลสุทธิ             4,258.47   58.98    2,777.84   46.36    2,043.64   53.22

  รายได้ที่มิใช่ดอกเบี้ย                                                                         

  กำไรจากเงินลงทุน                       173.69     2.41     1,035.06   17.27    1,003.74   26.14

  ส่วนแบ่งกำไรจากเงินลงทุนในบริษัทย่อย        1,940.54   26.88    1,494.00   24.93    228.83     5.96
  และบริษัทร่วมตามวิธีส่วนได้เสียสุทธิ                                                              

  ธนาคารธนชาต จำกัด (มหาชน)             807.94     11.19    597.18     9.97     262.74     6.84

  บริษัทหลักทรัพย์ ธนชาติ จำกัด (มหาชน)       295.99     4.10     394.16     6.58     141.15     3.68

  บริษัทหลักทรัพย์จัดการกองทุน ธนชาติ จำกัด     47.25      0.65     41.26      0.69     31.09      0.81

  บริษัท ธนชาติประกันภัย จำกัด               48.75      0.68     8.54       0.14     (30.43)    (0.79)

  บริษัท ธนชาติซูริคประกันชีวิต จำกัด           (37.45)    (0.52)   43.97      0.73     (8.50)     (0.22)

  บริษัทบริหารสินทรัพย์ เอ็น เอฟ เอส จำกัด     359.45     4.98     16.84      0.28     (422.75)   (11.01)

  บริษัทบริหารสินทรัพย์ แม๊กซ์ จำกัด            286.35     3.97     190.18     3.17     (4.60)     (0.12)

  อื่นๆ                                  132.26     1.83     201.87     3.37     260.13     6.77

  ค่าธรรมเนียมและบริการ                   19.61      0.27     20.75      0.35     38.84      1.01

  ส่วนลดค่าเบี้ยประกันภัยรับ                  382.06     5.29     303.13     5.06     206.70     5.38

  หนี้สูญรับคืนจากสถาบันการเงินที่ถูกสั่งปิดกิจการ   -          -        -          -        47.94      1.25

  กำไรจากทรัพย์สินรอการขาย                64.83      0.90     43.42      0.72     76.45      1.99

  รายได้อื่น                              381.11     5.27     317.70     5.31     194.01     5.05

  รวมรายได้ที่มิใช่ดอกเบี้ย                   2,961.84   41.02    3,214.06   53.64    1,796.51   46.78

  รวมรายได้                             7,220.31   100.00   5,991.90   100.00   3,840.15   100.00
  -------------------------------------------------------------------------------------------------

หมายเหตุ บริษัทได้แสดงข้อมูลเกี่ยวกับการลงทุนในบริษัทย่อยและบริษัทร่วมในหัวข้อ
5.ทรัพย์สินที่ใช้ในการประกอบธุรกิจ หน้า 97-98

2.4 เป้าหมายการดำเนินธุรกิจ

สำหรับแผนงานปี 2548–2550 บริษัทเงินทุน ธนชาติ จำกัด (มหาชน)
และบริษัทในกลุ่มธนชาติทุกบริษัทได้จัดให้มีกระบวนการจัดทำแผนงานดังนี้

 ร่วมกันพิจารณาสภาพแวดล้อมในการดำเนินธุรกิจของกลุ่มธนชาติ ทั้งจากปัจจัยภายนอกและปัจจัย
ภายใน (Thanachart Group^(,)s SWOT Analysis)

 ศึกษายุทธศาสตร์ในการดำเนินธุรกิจของกลุ่ม ทั้ง 4 ด้าน ตามแนวความคิดของ Balance
Scorecard คือ ด้านการเงิน ด้านลูกค้า ด้านกระบวนการทำงานภายใน
และด้านการเรียนรู้และพัฒนา ตลอดจนวิเคราะห์ถึงปัจจัยสำคัญต่อความสำเร็จ (Key Success
Factors) เพื่อกำหนดเป้าหมายหลักของบริษัทในกลุ่มธนชาติ รวมถึงจัดทำ
กลยุทธ์หลักในดำเนินธุรกิจปี 2548-2550

กลยุทธ์หลักในการดำเนินธุรกิจของกลุ่มธนชาติปี 2548 – 2550

[]